Norbert Wiener

Norbert Wiener (* 26. november 1894, Columbia, Missouri, USA – † 18. marec 1964, Štokholm, Švédsko) bol americký matematik a filozof, zakladateľ kybernetiky.

 Životopis 
Narodil sa ako prvé dieťa ruských emigrantov Lea a Berthy Wienerových. Otec bol profesorom slovanských jazykov na Harvarde, silná a svojrázna osobnosť, ktorá svojmu synovi poskytla nekonvenčné vzdelanie.
Norbert bol zázračné dieťa - v štyroch rokoch vedel čítať, od siedmich rokov čítal rôzne vedecké knihy. Otec ho učil doma podľa svojich  zásad a usmerňoval jeho záujem k matematike, prírodným vedám a jazykom. V roku 1901 krátko navštevoval školu. V roku 1903 sa vrátil do školy a v roku 1906 maturoval na Ayer High School.

V septembri 1906, ako jedenásťročný, začal študovať matematiku na vysokej škole (Tufts College). V roku 1909 obdržal bakalársky titul a nastúpil na Harvard študovať zoológiu, ale v roku 1910 prešiel na Cornell University, kde začal študovať filozofiu. Ďalší rok sa vrátil na Harvard, kde pokračoval v štúdiu filozofie a ako osemnásťročný získal v roku 2012 doktorát z filozofie za dizertačnú prácu súvisiacu s matematickou logikou.

Získal štipendium a odišiel do Anglicka na Cambridge, kde boli jeho učiteľmi Bertrand Russell a G. H. Hardy. V roku 1914 študoval v Göttingene v Nemecku, kde ho viedli David Hilbert a Edmund Landau. Potom sa vrátil na Cambridge a neskôr do USA. V tej dobe sa venoval hlavne aplikácii matematických pojmov na problémy, ktoré vznikajú vo fyzikálnom svete.

Od roku 1919 pôsobil ako profesor matematiky na Massachusetts Institute of Technology. 

 Dielo 
 The Fourier Integral and Certain of Its Applications (1933)
 Cybernetics: or Control and Communications in the Animal and the Machine. MIT Press, 1948
 Extrapolation and Interpolation and Smoothing of Stationary Time Series with Engineering Apllications (1949) 
 Ex-Prodigy: My Childehood and Youth (1953)
 The Human Use of Human Beings. Cybernetics and Society. Avon, New York 1954
 I am a Mathematician. Doubleday and Company, Inc., New York 1956
 The Tempter. Random House, New York 1959
 God and Golem, Inc.: A Comment on Certain Points Where Cybernetics Impinges on Religion (1964)
 The Tempter (1959), Nerve, Brain and Memory Models (1963) (spoluautor)
 Mathematik - mein Leben (1962).

 Preklady do češtiny 
 Kybernetika neboli řízení a sdělovaní v živých organismech a strojích. SNTL, Praha 1960
 Kybernetika a společnost. Nakladatelství Československé akademie věd, Praha 1963
 Můj život . Mladá fronta, Praha 1970

 Knihy o ňom 
 Conway, Flo, Siegelman, Jim: Dark Hero of the Information Age. In Search of Norbert Wiener The Father of Cybernetics. Basic Books, New York 2004
 Heims, Steve J.: John von Neumann and Norbert Wiener. From Mathematics to the Technology of Life and Death. MIT Press, 1980
 Heims, Steve, J.: Constructing a Social Science for Postwar America. The Cybernetics Group, 1946-1953, Cambridge, London 1993

 Referencie 

 Iné projekty 

 Externé odkazy 


 Zdroj 

Kategória:Vedci USA
Kategória:Matematici USA
Kategória:Kybernetici
Kategória:Výskumníci v oblasti umelej inteligencie
Kategória:Osobnosti na izraelských poštových známkach
Kategória:Osobnosti USA židovského pôvodu
Kategória:Osobnosti z Missouri
Kategória:Absolventi MIT